Hižo tójšto zarjadowanjow je so lětsa we wobłuku 750. róčnicy Wojerec wotměło. Tomule jubilejej je wot jutřišeho hač do njedźele wulki staroměšćanski swjedźeń wěnowany.
Wojerecy (AK/SN). „Staroměšćanske kuzło“ rěka wulki swjedźeń, kiž so wot jutřišeho hač do njedźele składnostnje 750lětneje róčnicy prěnjeho pisomneho naspomnjenja Wojerec wotměje. Za njón su organizatorojo, mjez nimi Pawlina Matkec z Konjec, program zestajeli, kotryž wšitke starobne skupiny narěči. Tak budźe jutře, pjatk, wot 21.30 hodź. na hłownym jewišću zetkanje serbskich, němskich a čěskich DJjow. Na samsnym městnje změja sobotu wot 14 hodź. młode talenty składnosć, swoje kmanosće předstajić.
Njedźelu zahaja ze zhromadnej snědanju wobydlerjow. Za to budźe wot 10 hodź. 750 darmotnych całtow přihotowanych. W samsnym času započnjetej so w zwěrjencu měšćanski dźěćacy dźeń a na dźěćacej a młodźinskej farmje dźeń wotewrjeneho dwora.
szl_Latn szl_Latn pol_Latn